2020. gada Noteikumi Nr.

Rīgā (prot. Nr.   .§)

**Grozījumi Ministru kabineta 2016. gada 15. marta noteikumos Nr. 160 "Darbības programmas "Izaugsme un nodarbinātība" 4.2.1. specifiskā atbalsta mērķa "Veicināt energoefektivitātes paaugstināšanu valsts un dzīvojamās ēkās" 4.2.1.1. specifiskā atbalsta mērķa pasākuma "Veicināt energoefektivitātes paaugstināšanu dzīvojamās ēkās" īstenošanas noteikumi"**

Izdoti saskaņā ar

Eiropas Savienības struktūrfondu un

Kohēzijas fonda 2014.–2020. gada

plānošanas perioda vadības likuma

20. panta 13. un 14. punktu un

Publisko iepirkumu likuma

7. panta pirmo daļu

Izdarīt Ministru kabineta 2016. gada 15. marta noteikumos Nr. 160 "Darbības programmas "Izaugsme un nodarbinātība" 4.2.1. specifiskā atbalsta mērķa "Veicināt energoefektivitātes paaugstināšanu valsts un dzīvojamās ēkās" 4.2.1.1. specifiskā atbalsta mērķa pasākuma "Veicināt energoefektivitātes paaugstināšanu dzīvojamās ēkās" īstenošanas noteikumi" (Latvijas Vēstnesis, 2016, 65., 220. nr.; 2017, 143. nr.; 2018, 57. nr.; 2019, 27., 176., 255 nr.) šādus grozījumus:

1. Papildināt 2.9. apakšpunktu ar otro teikumu šādā redakcijā:

“2.9. Ja dzīvokļu īpašniekiem tiek piešķirta šo noteikumu 62. punktā noteiktā garantija, tad citiem finansētājiem un sabiedrībai “Altum” papildus nepieciešams noslēgt civiltiesiskus līgumus, lai vienotos par garantiju izsniegšanas kārtību, kompensāciju izmaksu un zaudējumu samazināšanas pasākumiem;”

1. Aizstāt 39.2.2. apakšpunktā un pielikuma ievaddaļā vārdu “pielikums” ar skaitli un vārdu “1. pielikums”.
2. Papildināt noteikumus ar 41.2 punktu šādā redakcijā:

“41.2 Izvēloties būvkomersantu, atlases nolikumā kā atlases kritēriju neiekļauj būvdarbu izpildes termiņu.”

1. Papildināt noteikumus ar 63.3. – 63.5. apakšpunktiem šādā redakcijā:

“63.3. ir saņemts pozitīvs šo noteikumu 39. punktā noteiktais atzinums par energoefektivitātes paaugstināšanas pasākumu tehnisko dokumentāciju;

63.4. energoefektivitātes paaugstināšanas pasākumu īstenošana ir ekonomiski pamatota – energoefektivitātes paaugstināšanas pasākumu iekšējās atdeves rādītājs 30 gadu periodā ir lielāks par 0;

63.5. daudzdzīvokļu dzīvojamās mājas parādsaistību apjoms par saņemtajiem pakalpojumiem (apsaimniekošanas, atkritumu apsaimniekošanas, siltumapgādes, ūdensapgādes un kanalizācijas pakalpojumi), kas saistīti ar dzīvokļa īpašuma lietošanu, ir mazāks par 10 % no šo pakalpojumu rēķinu summas pēdējā gada laikā.”

1. Izteikt 64. punktu šādā redakcijā:

“64. Lai pieteiktos garantijai, dzīvokļu īpašnieki ar pilnvarotās personas un cita finansētāja starpniecību iesniedz sabiedrībā "Altum" garantijas pieteikumu.”

1. Svītrot 68. punktu.
2. Papildināt noteikumus ar 68.1 punktu šādā redakcijā:

“68.1 Sabiedrība "Altum" var pagarināt garantijas termiņu, nepārsniedzot šo noteikumu 67. punktā noteikto termiņu.”

1. Izteikt 81.5. apakšpunktu šādā redakcijā:

“81.5. garantiju subsīdijas ekvivalents saimnieciskās darbības veicējiem aprēķina kā starpību starp atbilstošās kredīta kvalitātes klases gada drošās zonas prēmijas likmi (2. [pielikums](https://likumi.lv/ta/id/220826#piel0)) un piemēroto gada prēmijas likmi naudas izteiksmē vai piemērojot Komisijas regulas Nr. [1407/2013](http://eur-lex.europa.eu/eli/reg/2013/1407/oj/?locale=LV) 4. panta 6. punkta "b" apakšpunktu. Ja garantijas ilgums pārsniedz gadu, starpība starp likmēm tiek diskontēta, izmantojot atsauces likmi.”

1. Papildināt noteikumus ar 2. pielikumu šādā redakcijā:

2. [Pielikums](https://likumi.lv/wwwraksti/2016/065/160/P.DOC)  
Ministru kabineta  
2016. gada 15. marta  
noteikumiem Nr. 160

**Gada drošās zonas prēmijas likmes**

|  |  |  |  |  |  |  |  |
| --- | --- | --- | --- | --- | --- | --- | --- |
| Nr.p. k. | Kredītu kvalitāte | Reitingu aģentūras "Standard and Poor's" reitings | Reitingu aģentūras "Fitch" reitings | Reitingu aģentūras "Moody’s" reitings | Gada drošās zonas prēmijas likme | | |
| nodrošinājuma līmenis\* | | |
| augsts | parasts | zems |
| 1. | Visaugstākā kvalitāte | AAA | AAA | Aaa | 0,4 % | 0,4 % | 0,4 % |
| 2. | Ļoti augsta maksātspēja | AA + AA AA – | AA + AA AA – | Aa 1 Aa 2 Aa 3 | 0,4 % | 0,4 % | 0,4 % |
| 3. | Augsta maksātspēja | A + A A – | A + A A – | A 1 A 2 A 3 | 0,55 % | 0,55 % | 0,55 % |
| 4. | Pietiekama maksātspēja | BBB + BBB BBB – | BBB + BBB BBB – | Baa 1 Baa 2 Baa 3 | 0,8 % | 0,8 % | 0,8 % |
| 5. | Maksātspēja jutīgi reaģē uz nelabvēlīgiem apstākļiem | BB + BB | BB + BB | Ba 1 Ba 2 | 2 % | 2 % | 2 % |
| BB – B + | BB – B + | Ba 3 B 1 | 3,8 % | 3,8 % | 3,8 % |
| 6. | Maksātspēju varētu mazināt nelabvēlīgi apstākļi |
| B B – | B B – | B 2 B 3 | 6,3 % | 6,3 % | 6,3 % |
| 7. | Maksātspēja ir atkarīga no labvēlīgu apstākļu noturīguma | CCC + CCC CCC – CC | CCC + CCC CCC – CC C | Caa 1 Caa 2 Caa 3 | – | – | – |
| 8. | Netiek pildītas vai gandrīz netiek pildītas saistības | SD D | DDD DD D | Ca C | – | – | – |

Piezīme. \* Augsts nodrošinājuma līmenis – zaudējumi saistību neizpildes gadījumā ir 30 % vai mazāki. Parasts nodrošinājuma līmenis – zaudējumi saistību neizpildes gadījumā ir no 31 % līdz 59 %. Zems nodrošinājuma līmenis – zaudējumi saistību neizpildes gadījumā ir lielāki par 60 %.”

Ministru prezidents A. K. Kariņš

Ekonomikas ministra pienākumu izpildītājs

Iekšlietu ministrs S.Ģirģens

Iesniedzējs:

Iekšlietu ministrs S.Ģirģens

Vīza: Valsts sekretāra pienākuma izpildītājs

valsts sekretāra vietnieks E.Valantis

Ilze Grīnberga; 67013231

[Ilze.Grinberga@em.gov.lv](mailto:Ilze.Grinberga@em.gov.lv)